alexandrainst/scandi-wiki huggingface dataset:
Héctor Baldassi

Héctor Walter Baldassi (født 5. januar 1966 i Río Ceballos, Córdoba) er en argentinsk fotballdommer. Han kalles ofte La Coneja («hunnkanin» på spansk). Han dømte for første gang i den argentinske eliteserien (Primera División de Argentina) i 1998, og bare to år senere debuterte han på internasjonalt nivå. 

Baldassi har dømt flere klubbkamper i CONMEBOL inkludert finalen i Copa Libertadores 2008, og deltatt i flere internasjonale turneringer inkludert Copa América 2004 og sommer-OL 2008 i Beijing. Han ble også ropt opp til U-20 VM i fotball 2007, men fikk ikke dømme fordi en av hans assistentdommere ikke hadde bestått den medisinske testen. 

Baldassi er forhåndsvalgt som dommer i fotball-VM 2010 i Sør-Afrika.

Kamper i VM som hoveddommer

2010 

   –   (gruppespill)
   –   (gruppespill)
   –   (gruppespill)
   –   (åttedelsfinale)

Referanser

Eksterne lenker 
  Profil på worldreferee.com

Argentinske fotballdommere
Dommere i Fotball-VM 2010
Personer fra provinsen Cordoba
Fødsler i 1966
Hunderot

Hunderot (Ballota nigra)  tilhører leppeblomstfamilien. Planten har sannsynligvis kommet til Norge i middelalderen, muligens med munker fra utlandet som tok den med for medisinsk bruk. Hunderot finnes i Oslo, Moss og Stavern.

Eksterne lenker 
 

 Nettstedet Norsk Naturarv om Hunderot
 Artikkel fra Den virtuelle floraen om Hunderot (svensk)

Leppeblomstfamilien
Urter
Legepestrot

Legepestrot (Petasites hybridus) er en flerårig urt i kurvplantefamilien.

Beskrivelse 
Stengelen er hul med rødbrune, skjellaktige blad og 30–40 blomsterkorger. Korgene har fiolette korgdekkblad og blekt rødlige, svakt duftende blomster. Stengelen er 10–40 cm lang ved blomstringen i april–mai, men kan bli opptil 120 cm seinere. Planten er for det meste særbu med egne hann- og hunnplanter, men det finnes også planter med begge typer blomster. I Nord-Europa er de fleste plantene hannplanter som sprer seg med biter av jordstengelen. Rosettbladene kommer om sommeren, som hos slektningen hestehov. De er hjerteformete og 50–70 cm brede.

Utbredelse 
Legepestrot vokser vilt i det mest av Europa, men mangler lengst sør og nord og på det meste av Den iberiske halvøy. Arten finnes også i Anatolia, Transkaukasia og Nord-Iran. Den finnes forvillet i Nord-Amerika. Planten vokser i veg-, åker- og bekkekanter, ved gartnerier og langs jernbaner.

Planten kom sannsynligvis til Norge i middelalderen grunnet sin anvendelse innen medisin, men de nåværende norske bestandene er mye yngre. Den ble først funnet forvillet ved Kristiansand i 1820-årene, og arten finnes nå spredt nordover til Troms, for det meste ved kysten, men også i mjøsbygdene. Arten fortrenger alle andre urter på dyp og næringsrik jord og er vanskelig å utrydde. I Fremmedartslista 2018 er legepestrot vurdert til å ha svært høy risiko.

I Danmark er pyrrolizidinalkaloider fra legepestrot funnet både i bekker og grunnvannsbrønner, så planten utgjør også en risko for forurensning av drikkevann.

Medisinsk bruk 
I antikken og middelalderen var legepestrot en viktig medisinsk urt, og den er omtalt hos Dioskorides. En mente at å tygge på rota beskyttet mot pest. Slektsnavnet Petasites har ingen sammenheng med pest, men kommer av det greske ordet petasos, som er en bredbremmet hatt. Navnet viser til de store bladene som er like vide som en slik hatt.

Planten inneholder minst to stoffer med medisinsk virkning, petasin og isopetasin. Den er tradisjonelt brukt som muskelavslappende middel og som behandling for pest, utslett, leddgikt, nyre- og gallestein. En studie fra 2004 viser at planten har meget god virkning i behandling av migrene. Andre studier viser at den har like god effekt mot høysnue som vanlige allergimedisiner. Legepestrot inneholder  pyrrolizidinalkaloider som er kreftframkallende, mutagene og kan gi alvorlige leverskader. Ubehandlede ekstrakter fra legepestrot må derfor ikke brukes til medisinske formål.

Referanser

Eksterne lenker 
 

Kurvplantefamilien
Høyrisikoarter på fremmedartslista
Planter som inneholder pyrrolizidinalkaloider
Zakumi

Zakumi («født» ) er den offisielle maskoten for VM i fotball 2010 som går i Sør-Afrika. Maskoten er en antropomorf leopard med grønne gyldne farger. Navnet Zakumi kommer fra ZA som er ISO 3166-1-koden til Sør-Afrika og kumi, et ord som betyr ti på mange afrikanske språk.

Profil
Zakumis «fødselsdag» er på samme dag som den offisielle høytidsdagen for ungdommer som markerer dagen for Soweto-opprøret, og fødselsåret (1994) er året det for første gang ble gjennomført et ikke-rasistisk valg i Sør-Afrika. Han vil altså bli 16 år i løpet av mesterskapet.

De grønne og gule fargene i karakteren matcher fargene som er brukt i de sørafrikanske sportsdraktene, så vel som i fotballdraktene til det sørafrikanske landslaget i fotball.

Det offisielle mottoet til Zakumi er: «Zakumi's game is Fair Play.»

Se også
VM i fotball 2010

Referanser

Eksterne lenker
 FIFAs offisielle side for Zakumi 

VM i fotball 2010
Maskoter
Atle Knudsen

Atle Knudsen (født 1971) er en norsk regissør og manusforfatter. Han fikk Gullruten 2012 i fagprisklassen for beste regi i en dramaproduksjon, for Vaffelhjarte.

Atle Knudsen har regissert følgende norske filmer og TV-serier:
 Kampen for tilværelsen (sesong 2, episode 6, 7 og 8) (2014)
 MK-X (2014) (sesong 2 episode 2, 7 og 8)
 Trio – Odins Gull (2013)
 Hjem (episode 3, 4, 7, 8) (2012)
 Vaffelhjarte (2011)
 ORPS (2009)
 ORPS – The Movie (2009)
 Jul i Svingen (2006)
 Linus i Svingen (2004) 
 Uhu! (2002)

Han har dessuten vært produsent for julekalenderen Den unge Fleksnes (2010).

Privatliv 
Knudsen var gift med Vera Micaelsen (1974–2018).

Referanser

Eksterne lenker 
 

Norske filmregissører
Norske TV-regissører
Vinnere av Gullrutens fagpris
Hasselakollektivet

Hasselakollektivet er et svensk senter for rusbehandling. Det ble grunnlagt i november 1969 av Karl Arne Westerberg, Ulla Westerberg og Ulf Hammarberg på Franshammar Herrgård i Hassela, Sverige. 

Kollektivet ble først opprettet som storfosterhjem for seks ungdommer med rusproblemer, og ble snart et kollektiv med årlig inntak av 10-12 ungdommer eller elever. Fra 1981 økte antallet inntatte ungdommer årlig til 18-20. Ungdommene bodde og levde sammen med de voksne og delte felles arbeidsdag og fritid. Etterhvert fikk ungdommene skoletilbud i tillegg. Kollektivet startet samarbeide med Forsa Folkehøgskole og i sitt andre år bodde ungdommene på skolen og kom hjem til kollektivet på helger og i ferier for å hjelpe til med å skolere inn de nye ungdommene.

Hasselakollektivet ble tidlig et alternativ til annen behandling (psykiatrisk) av unge med betydelige rusproblemer. Rusmisbruket ungdommene var preget av bestod av ulike typer av narkotika, hasj, beroligende tabletter, amfetamin, LSD osv, men også alkohol og ulike typer av sniffbare løsningsmidler. Kollektivets idegrunnlag var oppbygde på en sosial- og politiskpedagogisk forståelse av ungdommenes rusmisbruk og hvordan man skulle gi ungdommene ferdigheter, ansvar og senere kunnskap og forståelse i å håndtere sin avhengighet av rusmidler.

Hasselakollektivets metodikk eller Hasselapedagogikken fikk et betydelig og tidlig innpass i datidens sosialpolitiske debatt og ble ett fyrtårn og forbilde for mange svenske og senere også norske kollektiver (Tyrili, Selbu, Klokkergården, Fossum m.fl.). Det var særskilt debatten om tvang kontra frivillighet overfor de unge som var det sentrale skillet. Debatten speilet klare politiske skillelinjer mellom liberalere (mot tvang) og de som stod fram og ville ansvarlig gjøre ungdommene og tvinge dem  bort fra rusens "tyranni".

Dannet Forbundet Hassela Solidaritet i 1983. Kammeratstøtte.

I mars 1988 brant hovedhuset helt ned. En ungdom døde og syv ble skadet. Driften fortsatte imidlertid i provisoriske lokaler. Takket være betydelig innsats av lokale håndverkere og kollektivets ansatte ble nytt hovedhus på 240 m2 i tre etasjer tatt i bruk til jul samme år.

KA Westerberg og hans nye kone Gunnell (Gunsan) Jônson (1971) var aktive i driften av Hasselakollektivet fram til 2004.

Eksterne lenker
 Hasselakollektivets hjemmeside

Helse- og omsorgsinstitusjoner
Rusomsorg
Etableringer i 1969
Trysil videregående skole

Trysil videregående skole er en kombinert videregående skole med både studiespesialiserende og yrkesfaglige tilbud i Trysil, i Innlandet. Skolen er samlokalisert med en avdeling til Fagskolen Innlandet.

Skolen tilbyr Studiespesialisering. I tillegg tilbys yrkesfagene bygg- og anleggsteknikk, helse- og oppvekstfag. Skolen har også Idrettsfag med toppidretts fordypning innen fotball, langrenn skiskyting, alpin, snowboard og twintip.

Rektorer
 2020-: Kristin Stevik
 -2020: Bjørn Matsson (til Gjøvik videregående skole

Eksterne lenker 
 

Videregående skoler i Innlandet
Byggverk i Trysil
Fagskolen Innlandet
Sømådal skole

Sømådal skole var en grendeskole i bygda Sømådalen i Engerdal kommune. 

Dagens lokaler har vært i bruk siden 1926, og ble påbygd og renovert i 1999. 1. august 2016 ble skolen nedlagt.

Referanser 

Engerdals historie
Skoler i Innlandet
Byggverk i Engerdal
Utdanningsinstitusjoner nedlagt i 2016
Sandvika stadion

Sandvika stadion er en fotballarena beliggende på Kadettangen i Sandvika i Bærum, som tidligere ble kalt Kadettangen kunstgress. Navnet Kadettangen stammer fra den gang Krigsskolen brukte området som treningsleir for sine kadetter. Anlegget driftes av Bærum Sportsklubb og er en helårs kunstgressbane med en tilskuerkapasitet på 500. Setene på tribunen ble innkjøpt fra gamle Bislett stadion da denne ble revet i 2004. I tillegg er der også en treningsbane i kunstgress, beliggende på den ene kortsiden av fotballbanen, et garderobeanlegg, en idrettshall og Bærum Sportsklubbs klubbhus.

Det nye navnet ble annonsert på Bærum Sportsklubbs 100-års jubileumsfest,  og i forbindelse med den første hjemmekamp for Bærum i 2. divisjon i 2010, var det offisiell omdøping av stadion.

I forbindelse med at Bærum rykket opp til Adeccoligaen i 2011, ble det fra NFF satt nye krav til stadion. Før seriestart i 2012 ble kunstgresset skiftet ut og nye tribuner med sitteplass til 602 personer oppført.

Historie
Området Kadettangen ble av Krigsskolen brukt som bivuakkleir om sommeren i årene 1820-1825, og fra 1869 til 1896 til årlige sommerøvelser. Bærum kommune leide i 1902 området for båtopplag, laste- og losseplass, samt lekeområde. Det ble i 1916 kjøpt opp, etter forslag i 1910 fra sportsklubben Grane, for kr 50 000,-, til bruk som idrettsplass. Grusplassen ble benyttet som fotballbane om sommeren og ishockey-/bandybane om vinteren. Rundt plassen ble det anlagt løpebaner, til bruk for friidrett på sommeren og skøyteløping på vinteren. Midt på banen sto en flaggstang som flittig ble benyttet som «12-mann på banen». Denne ble etter hvert fjernet, og svartgrusen erstattet med rødgrus. I 2003 ble grusbanen omgjort til en kunstgressbane med undervarme og løpebanene fjernet, da IL Tyrving, som hadde delt området med Bærum Sportsklubb, hadde flyttet sine aktiviteter til Nadderud stadion. Undervarmen kommer fra kloakk sendt fra Oslo til renseanlegget VEAS. Treningsbanen kom til etter en donasjon ved testamente av Per Skalleberg, en æret borger av kommunen og langvarig medlem av klubben.

Under vinterlekene i Oslo i 1952 ble noen av ishockeykampene avviklet her.

Referanser

Se også
Kadettangen

Kilder
Bærum Sportsklubbs jubileumsavis, 1980.
Bærum Sportsklubbs gamle hjemmesider
Budstikka.no

Eksterne lenker 
 
 Sandvika Stadion - Nordic Stadiums

Fotballstadioner i Norge
Tidligere skøytearenaer i Norge
Idrettsanlegg i Bærum
Sportsanlegg under Vinter-OL 1952
Artikler i skøytesportprosjektet
Slepebåtaksjonen

Slepebåtaksjonen (også kjent som Operasjon Polar Bear VI East) var en militær alliert sabotasjeaksjon under andre verdenskrig i Fredrikstad og Moss den 8. februar 1945. Aksjonens mål var å eliminere tyskernes mulighet til å bruke slepebåtene til å blokkere innseilingene som en del kystforsvaret ved en eventuell alliert invasjon. 11 slepebåter ble kapret i Fredrikstad og 1 bergingsskip ble kapret i Moss. Skipene ble seilt til nøytralt farvann i Sverige der de ble til krigen sluttet.

Bakgrunn 
I den siste delen av andre verdenskrig satte de allierte i gang Operasjon Polar Bear VI. Bakgrunnen for dette var at den allierte ledelsen visste av erfaringer fra Frankrike at tyskerne som en del av kystforsvaret ville slepe inn innløpet handelsskip og senke dem for å blokkere havnene. De fikk også opplysninger om at dette var planlagt i Norge. Fungerende havner ville forenklet en allierte invasjon av Norge i tilfelle de tyske styrkene ikke overgav seg. Havnene i Fredrikstad og Moss ble ansett som veldig viktige. Den opprinnelige planen var at Special Operations Executive i samarbeid med Milorg skulle senke båtene på grunt vann, men etter hvert fant man ut at man kunne seile dem til Sverige. Aksjonen måtte foregå i dagslys da ferdselsforbudet trådte i kraft kl. 17.00.

Forløp 
Aksjonen ble igangsatt på morgenen den 8. februar 1945. I fullt dagslys ble flere slepebåter kapret midt i den tungt bevoktede havna i Fredrikstad. Kapteinene om bord ble vist den falske operasjonsordren og ble beordret til å sette kursen mot Sverige. Totalt 11 båter satte kursen ut mot møtestedet utenfor Hvalerøyene og deretter satte de kursen mot Kosterøyene i svensk farvann. Tyskerne var helt uvitende til aksjonen. Under aksjonen ble slepebåtene passert av en tysk patruljebåt og de ble observert av flere tyske soldater som svarte med vinking.

Referanser

Eksterne lenker 

 «Jeg kjempet for alt jeg hadde kjært», artikkel fra nrk.no 7. februar 2015

Operasjoner i Norge under andre verdenskrig
Østfolds historie
Hendelser i 1945
Milorg
Norsk sjøfartshistorie
Østfolds samferdselshistorie
Artikler i sjøfart-prosjektet
Kalde spor

Kalde spor er en norsk drama og krigsfilm fra 1962. Manus og regi var ved Arne Skouen. I hovedrollen spiller Toralv Maurstad, Henny Moan og Alf Malland. Musikken var ved Gunnar Sønstevold.

Handlingen 
Det var okkupasjonstid vinteren 1944 og Oddmund (Toralv Maurstad) var los for tolv flyktninger. De var i tidsnød, men til tross for godvær hadde Oddmund beordret stans for å vente på kjæresten Ragnhild (Henny Moan). Hun kom to døgn senere, samtidig som det blåste opp til storm. Da de dro videre, klarte ikke Ragnhild påkjenningen. Oddmunds rival Tormod (Alf Malland) kom til stedet for å hjelpe henne. Men Oddmund nølte og sendte konvoien alene i forveien, og de tolv omkom. Femten år etter driver samvittigheten Oddmund tilbake til et oppgjør med fortiden. Han søker desperat etter utveier for å bli fri skyldbyrden.

Eksterne lenker 
 

Filmer fra 1962
Norske filmer fra 1960-årene
Norske dramafilmer
Norske krigsfilmer
Filmer om andre verdenskrig
Filmer regissert av Arne Skouen
Sort-hvitt-filmer
Norskspråklige filmer
Strøtvetbakken

Strøtvetbakken var en hoppbakke i Strøtvetåsen i Drammen. Bakken ble innviet i 1910 med et landsrenn med Kong Haakon VII og 6000 tilskuere til stede. Den ble siste gang brukt i 1938. Bakkerekorden var 53 meter. Bakken ble etterhvert for liten og ble erstattet i 1939 av Drafnkollen.

Litteratur

Hoppbakker i Norge
Idrettsanlegg i Drammen
Águeda

Águeda er en by og kommune i Portugal med et areal på 335,3 km² og en befolkning på om lag 50 000. Hovedstaden har en befolkning på 14 504.

Kommunen ligger i Aveirodistriktet i Beixo Vouga.

Den nåværende borgermesteren er Gil Nadais Resende da Fonseca, som representerer Sosialistpartiet.

Kommunens helligdag er mandagen etter Whitsun.

Demografi

Freguesaer
Kommunen består siden 2013 av elleve sogn (freguesias):
 Aguada de Cima
 Águeda e Borralha
 Barrô e Aguada de Baixo
 Belazaima do Chão, Castanheira do Vouga e Agadão
 Fermentelos
 Macinhata do Vouga
 Préstimo e Macieira de Alcoba
 Recardães e Espinhel
 Travassô e Óis da Ribeira
 Trofa, Segadães e Lamas do Vouga
' Valongo do Vouga

Referanser

Eksterne lenker
 
 Bilder fra Águeda

Byer i Portugal
Kommuner i Portugal
Age of Love (album)

Age of Love er det fjerde studioalbumet til det tyske technobandet Scooter. Dette var også det siste for tidligere medlem av gruppen, Ferris Bueller, som forlot gruppen for en solokarrière i 1998.

Sporliste
«Introduction» – 1:00
«The Age of Love» – 3:48
«She Said» – 5:18
«Fire» – 3:32
«Dancing in the Moonlight» – 4:33
«Forever (Keep Me Running)» – 4:46
«Hit the Drum» – 4:37
«Don't Waste No Time» – 4:14
«Tonight» – 4:58
«Return of the Future» – 4:57
«Leave in Silence» – 3:34

Noter
«The Age of Love» er basert på kjenningsmelodien til science fiction filmen Terminator 2: Judgement Day.
«Forever (Keep Me Running)» sampler sangen «Keep Me Running» av den tyske dancegruppen Bass Bumpers.
«Fire» er med på Mortal Kombat: Annihilation.

Referanser

Eksterne lenker 
 

Scooter-album
Musikkalbum fra 1997
SMPlayer

SMPlayer er en åpen og fri medieavspiller basert på MPlayer, utgitt under den frie bruker lisensen GNU General Public License.

Funksjoner 
 Husker innstillinger og tidspunkter for alle filer den spiller av, så om man avslutter programmet midt i en video-fil vil den starte opp der den slapp når filen startes igjen.
 Lyd og video-filtere & equalizer
 Flere avspillingshastigheter
 Spillelister
 Konfigurerbare undertekster som søkes og hentes på Internett
 Nettradio
 Nett-TV
 YouTube avspiller
 Oversatt til mer enn 30 språk

Se også 
 Fri programvare
 Fri programvare til Windows

Eksterne lenker 
 

Fri programvare
Multimedieavspillere
«Caritasbrønnen»

«Caritasbrønnen» er Københavns eldste fontene, bygget i 1608 og satt opp på Gammeltorv på Strøget. Den er fredet.

Kunstverket ble til på initiativ av Christian IV over en av byens brønner og regnes for et av Københavns fineste minnesmerker fra renessansen. Opprinnelig var det en flytting og modernisering av en eldre fontene fra Frederik IIs tid. Frederik hadde etablert en 6 kilometer lang vannledning fra Emdrup Sø inn til Gammeltorv og ettersom nivåforskjellen mellom vannet og Gammeltorv er på 9 meter kom det nok vanntrykk til å lage en fontene. Selv om den var til pynt, inngikk brønnen også i Københavns ordinære vannforsyning. Et underjordisk kammer under springvannet kunne inneholde opp til 300 kubikkmeter vann.

Symbolikk 
Figurgruppen er opprinnelig skåret i tre av den tyske billedskjæreren Statius Otto og etterpå  støpt i bronse av Peter Hofmann i Helsingør. Figurene forestiller nestekjærligheten og barmhjertigheten, på latin «Caritas», symbolisert av en gravid mor med sine barn. Figurene står på en søyle i et kobberkar. Kobberkaret er hevet over det nederste bassenget på en stensøyle. Kvinnen sprøyter vann ut av brystene og den lille gutten «tisser» ned i bassenget. Under figurene sprøyter tre delfiner vann ned i karet. Delfinene ble satt opp i 1890. Kroppsåpningene har tidligere vært sveiset igjen for ikke å vekke forargelse.

Gulleplene 
På monarkens og tronarvingens fødselsdager samt på grunnlovsdagen faller det ikke bare vann, men også kobberkuler belagt med 24 karat gull i fontenen; kulene skal symbolisere gullepler. Tradisjonen stammer fra 1700-tallet.

Referanser 

Danske skulpturer
Fontener
Minnesmerker i København
Fredete byggverk i København
Hensynssone bevaring

Hensynssone bevaring er en bestemmelse i plan- og bygningsloven som brukes for å verne objekter og områder som har lokal og regional kulturminneverdi. Fredning etter kulturminneloven blir som regel brukt for å sikre kulturminner av vesentlig nasjonal verdi.

Overordnede bestemmelser om bevaring i kommunenes arealplanlegging kan vedtas med hjemmel i plan- og bygningsloven § 11-8 tredje ledd boktav c) og § 11-9 nummer 7. Bestemmelser om hensynssone bevaring i reguleringsplaner kan vedtas med hjemmel i plan- og bygningsloven § 12-5 andre ledd nummer 5 og § 12-7 nummer 6.

Til forskjell fra tidligere reguleringer til spesialområde bevaring som var begrenset til verneverdige bygningers eksteriør, kan man med bestemmelsene knyttet til hensynssone bevaring også regulere interiør og materialbruk.

Kommunenes mulighet til å regulere kulturminner til bevaring kom først med Bygningsloven av 18 juni 1965 nr. 7. I 1967 kom Stortingsmelding nr. 87. (1966–67) som var den første stortingsmeldingen som slo fast at kulturminner skal vurderes som en del av arealplanleggingen.

Se også
 Kulturminneforvaltningen
 Fredning (kulturminnevern)
 SEFRAK
 Askeladden (kulturminnedatabase)

Eksterne lenker
 Lovdata plan- og bygningsloven 12-5
 Lovdata plan- og bygningsloven 11-8
 Lovdata plan- og bygningsloven 11-9
 Veileder - kulturminner, kulturmiljøer og landskap, Riksantikvaren

Bygningsvern
Plan- og bygningsloven
Byplanlegging
India under Sommer-OL 1968

India under Sommer-OL 1968. 26 sportsutøvere fra India deltok under Sommer-OL 1968 i Mexico by. India kom på delt 42.-plass med en bronsemedalje.

Medaljer

Medaljevinnerne

Eksterne lenker
 OL-resultater på Sports-reference.com 

Nasjoner under Sommer-OL 1968
India under de olympiske leker
1968 i India
Hugo Almeida

Hugo Miguel Pereira de Almeida (født 23. mai 1984 i Figueira da Foz) er en portugisisk fotballspiller som spiller for den tyske klubben Hannover 96.

Klubbkarriere

Portugal 
Almeida ble født i Figueira da Foz og han startet sin fotbalkarriere i hjemklubben Associação Naval 1º de Maio før han ble speidet og hentet av storklubben FC Porto. Hans debut i den portugisiske toppdivisjonen kom med sine tre minutter i 2-0-seieren over Benfica den 21. september 2003. Etter dette ble han lånt ut til to klubber i União de Leiria og Boavista.
Almeida returnerte til Porto til 2005–2006 sesongen, og ble en viktig brikke i laget som vant serien. Han spilte også de fleste kamper i Mesterligaen den sesongen.

Werder Bremen 
I 2006 gikk Almeida på enda et nytt lån, denne gangen til den tyske toppklubben Werder Bremen. Hans første sesong ble en stor suksess, og han scoret 10 mål på 41 kamper. Etter at Porto kjøpte to nye spisser, tok han tilbudet fra Werder og skrev under på en fireårskontrakt i en handel verdt fire millioner euro. Siden Miroslav Klose signerte samtidig for Bayern München, økte sjansene for førstelagsspill betraktelig., og på de første 12 kampene i Werder Bremen scoret han hele 7 ganger.

Beşiktaş 
24. desember 2010 skrev han under for Beşiktaş på en tre og et halv år.

Landslagskarriere 
Almeida har spilt på alle aldersnivå på det portugisiske landslaget, helt fra U15 til . Hans debut på a-landslaget kom i vennskapskampen mot , en kamp som endte 1-1.

Hans første landslagsmål kom i kampen mot Aserbajdsjan i kvalifiseringen til EM 2008.

Klubbstatistikk

Referanser

Eksterne lenker 
 
 
  PortuGOAL-profil

Portugisiske fotballspillere
Spillere i Fotball-EM 2008
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Deltakere for Portugal under Sommer-OL 2004
Fotballspillere under Sommer-OL 2004
Fotballspillere for Associação Naval 1º de Maio
Fotballspillere for FC Porto
Fotballspillere for UD Leiria
Fotballspillere for Boavista FC
Fotballspillere for SV Werder Bremen 1899
Fotballspillere for Beşiktaş JK
Fotballspillere for Hannoverscher SV 1896
Personer fra distriktet Coimbra
Fødsler i 1984
Gunnar Nielsen

Gunnar Nielsen er navnet til flere personer:

Gunnar Nielsen (fotballspiller), færøysk fotballspiller
Gunnar Nielsen (friidrettsutøver), dansk langdistanseløper